Συντεταγμένες: 37°57′40.5″N 23°41′23.6″E﻿ / ﻿37.961250°N 23.689889°E﻿ / 37.961250; 23.689889

Το **Πειραιώς 260** είναι χώρος πολιτισμού στον Ταύρο, στην Περιφερειακή Ενότητα Νοτίου Τομέα Αθηνών, στην Ελλάδα.

Τοποθεσία
---------

Ο χώρος βρίσκεται επί του αριθμού 260 της Οδού Πειραιώς, στον Ταύρο. Εντός του ίδιου οικοδομικού τετραγώνου βρίσκεται, επίσης, η Ανωτάτη Σχολή Καλών Τεχνών, ενώ, παλαιότερα, εντός του συγκεκριμένου χώρου στεγαζόταν το εργοστάσιο επίπλων γραφείου «Τσαούσογλου».

Ιστορία και περιγραφή
---------------------

Διαμορφωμένος κατά τη διάρκεια της δεκαετίας του 1970, ο συγκεκριμένος χώρος, χαρακτηριστικό παράδειγμα της βιομηχανικής αρχιτεκτονικής της συγκεκριμένης δεκαετίας και αποτελούμενος, συνολικά, από τέσσερα μεγέλου μεγέθους κτίρια και υπόστεγα, χαρακτηρισμένα ως διατηρητέα λόγω αρχιτεκτονικής αξίας από το Υπουργείο Πολιτισμού και Αθλητισμού, στέγαζε, παλαιότερα, το εργοστάσιο επίπλων γραφείου Τσαούσογλου.

Ωστόσο, η ανάπτυξη της βιομηχανίας του έτοιμου επίπλου, σε συνδυασμό με την κατάρρευση της τοπικής εγχώριας παραγωγής οδήγησαν στο κλείσιμο του εργοστασίου, με αποτέλεσμα ο χώρος να περιέλθει υπό την κυριότητα της Εθνικής Τράπεζας της Ελλάδος

Το 2006, μέρος του χώρου περιήλθε υπό την κυριότητα του Φεστιβάλ Αθηνών Επιδαύρου, κατόπιν σχετικών ενεργειών του καλλιτεχνικού διευθυντή του φεστιβάλ, Γιώργου Λούκου, έπειτα από σχετική συμφωνία παραχώρησης με την Εθνική Τράπεζα, προτού, στη συνέχεια, προχωρήσει στη δημιουργία, συνολικά, τεσσάρων νέων θεατρικών σκηνών, εντός των εγκαταστάσεων του πρώην εργοστασίου. Απώτερος σκοπός του Λούκου, αποτελούσε το περαιτέρω άνοιγμα στο κοινό, ιδίως το αθηναϊκό, του θεσμού του φεστιβάλ, μέσω της χρήσης άλλων εναλλακτικών χώρων, πέραν του Ωδείου Ηρώδου του Αττικού, του Αρχαίου θεάτρου Επιδαύρου και του Θεάτρου Αρχαίας Πόλεως Επιδαύρου.

Κατά τις απαρχές της δεκαετίας του 2010, αντικείμενο συζήτησης αποτέλεσε η πιθανή παραχώρηση μέρους της κυριότητας του χώρου, με απώτερο σκοπό την στέγαση υπηρεσιών, στο Υπουργείο Πολιτισμού και Αθλητισμού,, διαδικασία μετακόμισης η οποία αναμένεται να ολοκληρωθεί κατά τη διάρκεια του 2025.

Παραπομπές
----------

1. 1 2 3  «Πειραιώς 260». *Φεστιβάλ Αθηνών Επιδαύρου*. Ανακτήθηκε στις 14 Νοεμβρίου 2023.
2. ↑  Παρτσακουλάκη, Ηρώ (9 Φεβρουαρίου 2016). «Η τέχνη χτυπάει κάρτα στο εργοστάσιο». *Athens Voice*. Ανακτήθηκε στις 14 Νοεμβρίου 2023.
3. 1 2 3  Διακοσάββας, Αλέξανδρος (4 Ιουλίου 2020). «Στην έρημη Πειραιώς 260». *LiFO*. Ανακτήθηκε στις 14 Νοεμβρίου 2023.
4. ↑  «Εταιρεία». *Φεστιβάλ Αθηνών Επιδαύρου*. Ανακτήθηκε στις 14 Νοεμβρίου 2023.
5. 1 2  Τουλάτου, Ίσμα (25 Νοεμβρίου 2008). «Πειραιώς 260». *Το Βήμα*. Ανακτήθηκε στις 14 Νοεμβρίου 2023.
6. ↑  Συκκά, Γιώτα (10 Οκτωβρίου 2012). «Το υπ. Πολιτισμού μετακομίζει στην Πειραιώς 260». *Η Καθημερινή*. Ανακτήθηκε στις 14 Νοεμβρίου 2023.
7. ↑  «Στο υπουργείο Πολιτισμού περιέρχεται η Πειραιώς 260». *Η Καθημερινή*. 11 Φεβρουαρίου 2016. Ανακτήθηκε στις 14 Νοεμβρίου 2023.
8. ↑  «Ο χώρος της Πειραιώς 260 περιέρχεται στο Υπουργείο Πολιτισμού και Αθλητισμού». *LiFO*. 11 Φεβρουαρίου 2016. Ανακτήθηκε στις 14 Νοεμβρίου 2023.
9. ↑  Τζεβελέκου, Βασιλική (12 Φεβρουαρίου 2016). «Το υπουργείο Πολιτισμού οδεύει στην Πειραιώς;». *Η Εφημερίδα των Συντακτών*. Ανακτήθηκε στις 14 Νοεμβρίου 2023.
10. ↑  Ζώης, Νικόλας (25 Σεπτεμβρίου 2023). «Στο υπουργείο Πολιτισμού το βιομηχανικό συγκρότημα της Πειραιώς 260». *Η Καθημερινή*. Ανακτήθηκε στις 14 Νοεμβρίου 2023.

|  |  |
| --- | --- |
| 

|  |
| --- |
| * Πύλη:Θέατρο
* Πύλη:Ελλάδα
 |

 |